Preĝejo Sankta Gertrudo (Frankfurto ĉe Odro)

Preĝejo Sankta Gertrudo (germane: St.-Gertraud-Kirche) estas protestantisma kirko en novgotika stilo en Frankfurto ĉe Odro, Germanujo. Ĝi apartenas al la distrikto Oderland-Spree de la Evangelio eklezio de Berlino-Brandenburgio-Silezia Supra Luzaco. Historio Antaŭulaj domoj En 1368 konstruiĝis Kapelo Sanktaj Gertrudo, Urbano kaj Teobaldo, financite fare de la tajlora gildo, por la anoj de la kvartalo Gubener Vorstadt. Ĝin malkonstruis marodoj de la husitoj en 1432; post rekonstruo ĝi fariĝis paroĥa en 1539 pro aliaranĝoj reformaciaj. En aprilo 1631 imperiestraj trupoj bruligis la menciitan antaŭurbon kio neniigis ankaŭ la kirkon. Ĝi rekonsekriĝis en aprilo 1662 barokigite. En 1670 estiĝis la malfrugotika altara ujo. En 1820 ĝin posedis la municipo; la antaŭaj posedantoj tajloristaj donacis ankoraŭ baptajn ilojn. Kiam inter 1822 kaj 1824 fariĝis renovigoj, la diservoj okazis en la Mario-kirko. Sama solvo estis en 1856 pro necesaj restaŭradoj de la interno. Estiĝo de la nuna ejo En 1865 la magistrato kreis komisionon kun la tasko organizi novkonstruon de la kirko. Komenciĝis do en 1873, post faro de arkitekta konkurso kaj preno de obligacioj, konstruadlaboroj, laŭ novgotiko. Planojn por la nova baziliko liveris Carl Christ kaj Wilhelm Kinzel. En decembro 1878 estis solena malfermo de ĝi. La konsekron ĉeestis multaj kaj fakte temis pri la unua novkonstruo de kirko en Frankfurto post la Mezepoko. La orgeno (de Wilhelm Sauer; kun 36 registroj, pedalo kaj tri klavaroj) ludeblis ekde 1879 kaj nova turpinto kreiĝis inter 1882 kaj 1885. Ĉirkaŭ 1930 oni forprenis multajn troajn dekoraciojn. Post damaĝo artileria en printempo 1945 kaj riparoj eblis provizora reutiligo ekde majo 1949. En 1975 kunfandiĝis la Gertruda kaj la Maria komunumoj. Danke al GDR-kirkkonstrua programo okazis inter 1978 kaj 1980 internaj alikonstruoj kun enmeto de plua plafono, do partigo de la tuto, kaj kreo de administraj ĉambroj (malsupre) kaj diserva spaco (supre). La paroĥestrejo de la Maria komunumo iĝu lernejo. Post 1980 ĉiuj mezepokaj mebloj (altaro, bronza baptopelvo, sepflama kandelabro, epitafoj el la Mario-kirko) estis lokitaj en la supran sekcion de Gertruda Kirko. Eksteraj ligiloj protektotaj monumentoj/ejoj en Brandenburgio hejmpaĝo Arkivigite je 2021-08-16 per la retarkivo Wayback Machine Notoj